《马生自汝南来求入太学不得请诗以归》
宋代·刘敞

士贫谋国拙，安得辞泥涂。马生负长剑，叹曰归来乎。

尺薪等芳桂，斗粟兼明珠。王门不见容，憔悴如枯鱼。

我无升斗水，慰子朝夕须。亦有西江涛，疏远不可图。

相劝早旋归，诗书自为娱。男儿患无术，馀事从卷舒。

时至当奋飞，翩如巢中雏。微物尚变化，况君七尺躯。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。